Ångardsvatnet

Ångardsvatnet er en innsjø i Storlidalen, en del av Lønset kirkesogn i Oppdal i Trøndelag.

 Beskrivelse 
 Geografi 
Vannet er det største av Lønsets innsjøer og ligger i selve Trollheimen, ca. 35 km (østenden) vest for Oppdal sentrum og er omgitt av fjellene Gråfjellet, Kråkvasstind og Lorthøa i sør og Bårdsgardskammen og Okla i nord. Innsjøen ble regulert i forbindelse med utbyggingen av Driva kraftverk som ble åpnet i 1973. Ångardsvatnet er forbundet med Dalsvatnet gjennom Haugelva (1,7 km lang). Reguleringen av innsjøen medførte at elva Vinndøla, som renner ut i østenden av Dalsvatnet og løper sammen med Driva rett ned for tettstedet Lønset, har svært liten vassføring i deler av året. 

 Bruksmuligheter 
Innsjøen byr på gode bademuligheter og andre aktiviteter (fiske og båtturer) om sommeren. Lønset grunneierlag disponerer fiskerettighetene og selger fiskekort for sportsfiske. Vinterstid kan det tilby på aktiviteter i preparerte skiløyper samt gode muligheter for isfiske. Årlig arrangeres isfiskekonkurranse ved påsketider.

 Referanser 

Kategori:Innsjøer i Oppdal
Kategori:Reservoarer i Trøndelag
Kategori:Badeplasser i Trøndelag